
Projektis „Narva ja Ivangorodi kaldapealsete ajaloolise kaitseala 

integreeritud arendamine II etapp“ osalemine, omafinantseeringu kinnitamine ja sildfinantseerimise lubamine

1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Narva Linnavalitsuse Linnavara-ja Majandusametiga ning Ivangorodi Linnavalitsusega töötab välja projekti “Narva ja Ivangorodi kalda-pealsete ajaloolise kaitseala integreeritud arendamine II etapp” taotluse selle järgnevaks esitamiseks Euroopa naabrus- ja partnerlusinstrumendi (ENPI) Eesti-Läti-Vene piiriülese koostöö programmi. ENPI on osa Euroopa Liidu Naabruspoliitikast, mis toetab piiriülest koostööd kolmandate riikidega (sh Vene-maaga) strateegilise partnerluse raames. Programmi kaasfinantseering moodustab 90% abikõlblikest projekti kuludest. 2007 – 2009 aastal projekti „Narva ja Ivangorodi kaldapealsete ajaloolise kaitseala integreeritud arendamine” raames olid juba teostatud järgmised uuringud: muinsuskaitse eritingimused; geoloogilised ja geodeetilised uuringud; koostatud teostatavus- ja tasuvusanalüüs ja promenaadi ehitusprojekt. Promenaadi põhiinfrastruktuuri rajamiseks Narva linn esitas projekti “Narva kalda-pealse promenaadi ehitamine” ettepanek „Linnaliste piirkondade arendamine” programmi ja Vabariigi Valitsuse 26.02.2010 korraldusega nr 64 (RTL 2010, 10, 193) projekt on lülitatud meetmesse „Linnaliste piirkondade arendamine“ linnaliste omavalitsusüksuste investeeringute kava eelistusnimekirja. Käesoleva jätkuprojekti käigus on plaanitud Narvas teostada  ehitus- ja heakorrastamise töid Pimeaias. Venemaa poolt on projekti partneriteks Ivangorodi kohalik omavalitsus. 

Projekti eesmärgiks on Narva ja Ivangorodi ajalooliste kaldapealsete promenaadide väljaehitamine muutes piirilinnade jõeäärseid alasid  atraktiivseks linnaruumiks, mis tõstavad Narva ja Ivangorodi linna elu-,  puhke- ja külastuskeskkonna kvaliteeti ja  konkurentsivõimet. 

Projekti planeeritud tegevused Narva linnas:

1. Riigihangete korraldamine Pimeaia rekonstrueerimistööde teostajate leidmiseks.

2. Pimeaia Kaldapealse ja Väike aia rekonstrueerimine ja heakorrastamine, sh kõnniteed, piirded, väike vormid

3. Tänavaäärse allee rekonstrueerimine ja heakorrastamine

4. Valgustustööde teostamine

5. Kanalisatsiooni tööde teostamine

6. Muud rekonstrueerimisega kaasnevad tööd
Projekti planeeritud tegevused Ivangorodi linnas:

1. Riigihangete korraldamine Ivangorodi promenaadi rekonstrueerimistööde teostajate leidmiseks

2. Promenaadi põhjaosa rekonstrueerimine ja heakorrastamine, sh platsid, kõnniteed, trepid ja väikevormid
3. Muud rekonstrueerimisega kaasnevad tööd
Kogu projekti eelarve moodustab ligikaudu 34 735 500 krooni ehk 2 220 000 eurot, millest Narva linna projekti eelarve on kuni 14 238 406 krooni ehk 910 000 eurot ja omafinantseering (10%) on ca 1 423 841 krooni ehk 91 000 eurot. Narva omafinantseeringut on vaja 2011. - 2013. aastaks. Projekti tegevused teostatakse 2011. – 2013. aastal. Otsusega on vaja kinnitada projekti omafinantseering ja lubada sildfinantseerimise laenu võtmist juhul, kui projekt saab positiivse rahastamisotsuse. 

2. ÕIGUSLIKUD ALUSED
Kohaliku omavalitsuse korralduse seaduse (edaspidi KOKS) § 22 lg 1 p 8 ning Narva Linnavolikogu 29. juuni 2000. a määrusega nr 36/16 kinnitatud „Narva linna põhimääruse“ p 4.4.14. kohaselt volikogu ainupädevusse kuulub laenude ja teiste varaliste kohustuste võtmine. Valla- ja linnaeelarve seaduse (edaspidi VLES) § 8 lg 1 p-st 3 tulenevalt võib vald või linn võtta laenu üksnes valla või linna arengukavas ettenähtud investeeringuteks, järgides sealjuures VLES § 8 lg 1 p-des 2 ja 3 sätestatud tingimusi. Vastavalt KOKS § 37 lg p-le 3 laenude võtmise aluseks on arengukava. 

Projekti „Narva ja Ivangorodi kaldapealsete ajaloolise kaitseala integreeritud arendamine II etapp“ elluviimine vastab Narva Linnavolikogu 26. septembri 2007. a määrusega nr 36 kinnitatud ning viimati Narva Linnavolikogu 23. septembri 2010. a määrusega nr 32 muudetud Narva linna arengu-kava 2008 – 2015 strateegilise eesmärgi 1.2 (elukeskkonna infrastruktuur on parandatud) tegevus-suuna 1.2.1 (muuta linna territoorium heakorrastatuks ja meeldivaks) ülesandele 1.2.1.2 (puhke-tsoonide ja tänavate korrastamine: Narva ja Ivangorodi promenaadide väljaehitamine).

VLES § 81 lg 2 kohustab omavalitsusüksust kooskõlastama valla ja linna ning nendest sõltuvate üksuste poolt võetavad laenud ja muud pikaajalised rahalised kohustused Rahandusministeeriumiga. Vastavalt KOKS § 22 lg-le 2 võib valla- või linnavolikogu delegeerida seadusega kohaliku oma-valitsuse, kohaliku omavalitsusüksuse või kohaliku omavalitsusorgani pädevusse antud küsimuste lahendamise valitsusele. KOKS § 30 lg 1 p 4 kohaselt lahendab valla- või linnavalitsus muuhulgas KOKS § 22 lg 2 alusel valitsusele delegeeritud küsimusi. 

3. OTSUS
3.1. Osaleda projektis „Narva ja Ivangorodi kaldapealsete ajaloolise kaitseala integreeritud arenda-mine II etapp“ (edaspidi projekt). Projekti teostajaks määrata Narva Linnavalitsuse Linnavara- ja Majandusamet (reg 75029837) koos kõigi taotleja õiguste ja kohustustega.

3.2. Kinnitada projekti omafinantseeringuks aastatel 2011-2013 kokku kuni 1 423 841 krooni (91 000 eurot).
3.3. Narva Linnavalitsusel esitada Rahandusministeeriumile projekti positiivse rahastamisotsuse korral laenu võtmise kooskõlastustaotlus punktis 3.2 nimetatud omafinantseeringu katmiseks aastatel 2011-2013 järgmiselt: 2011. aastal kuni 39 899 krooni (2 550 eurot); 2012. aastal kuni 930 566 krooni (59 474 eurot); 2013. aastal kuni 453 376 krooni (28 976 eurot). 
3.4. Narva Linnavalitsusel esitada Rahandusministeeriumile projekti positiivse rahastamisotsuse korral laenu võtmise kooskõlastustaotlus sildfinantseeringu katmiseks aastatel 2011-2012 kokku kuni 7 119 203,00 krooni (455 000 eurot) ulatuses järgmiselt: 2011. aastal kuni 199 432 krooni (12 746 eurot), 2012. aastal kuni 4 652 861 krooni ( 297 372 eurot); 2013. aastal kuni 2 266 910 krooni (144 882 eurot).

4. RAKENDUSSÄTTED

4.1. Narva Linnavolikogu Kantseleil teha otsus teatavaks Narva Linnavalitsusele.

4.2. Otsus jõustub Narva Linnavalitsusele teatavaks tegemisest.

4.3. Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

